ปกติเป็นคนมาไม่ปกติค่ะ3วันแรกจะมาตลอดสม่ำเสมอแต่วันที่4-5จะชอบหายไปบ้างบางครั้งและมาใหม่ในวันที่6-7 แต่บางครั้งก็มา5วันคิดค่ะ แต่ไม่เคยมาถึง7วันคิดเลย ไม่เคยมีปรพสปการณ์ประจำเดือนมา2ครั้งต่อเดือน แต่เดือนนี้ได้มีประจำเดือนไปแล้ววันที่มาคือวันที่10/5 และได้มีเพศสัมพันวันที่16/5ไม่ได้ป้องกันค่ะแต่ก็ไม่ได้หลั่งใน มีการกินยาคุมฉุกเฉินในวันที่16และกิน2เม็ดครบตามเวลาทุกอย่าง จนกระทั่งวันนี้วันที่21 มีเลือดออกเหมือนประจำเดือน แต่ไม่แดงสดออกไปทางน้ำตาลและมีอาการปวดท้องเล็กน้อยไม่แน่ใจว่าใช่ปวดประจำเดือนมั้ย เลยอยากทราบว่าเลือดที่ออกมาเป็นเลือดที่เกิดจากอาการอะไรได้บ้างคะ แล้วมีดอกาศเป็นอาการไหนมากน้อยเพียงใด ขอบค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%โดยการรับประทานยาคุมฉุกเฉินอาจทำให้ ประจำเดือนมาผิดปกติหรือมีเลือดออกจากช่องคลอดก่อนมีประจำเดือน คัดตีงหน้าอก คลื่นไส้ อาเจียน ปวดท้อง ปวดศีรษะดังนั้นในกรณีนี้อาจจะยังเป็นไปได้ว่าเป็นผลข้างเคียงจากยาคุมฉุกเฉินอยู่ค่ะ แนะนำสังเกตอาการ ถ้าเลือดออกมากขึ้นเรื่อยๆ ปวดหน่วงท้องน้อย ตกขาวผิดปกติร่วมด้วย อาจจะมีสาเหตุอื่นเช่นการติดเชื้อในช่องคลอด/ปากมดลูก/มดลูก ติ่งเนื้อที่ปากมดลูก หรือเนื้องอกมดลูก ควรพบสูตินรีแพทย์เพื่อหาสาเหตุเพิ่มเติมค่ะถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่ควรใช้ยาคุมกำเนิดฉุกเฉินบ่อยๆเพราะมีผลข้างเคียงมากและประสิทธิภาพต่ำ